pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีเยาวชนไทยคว้าแชมป์กีฬาเรือใบโลก (2022 Arkas Optimist World Championship) พร้อมเชิญชวนคนไทยส่งแรงเชียร์ทัพนักกีฬาอาเซียนพาราเกมส์
วันเสาร์ที่ 9 กรกฎาคม 2565
โฆษกรัฐบาลเผยนายกฯ ยินดีเยาวชนไทยคว้าแชมป์กีฬาเรือใบโลก (2022 Arkas Optimist World Championship) พร้อมเชิญชวนคนไทยส่งแรงเชียร์ทัพนักกีฬาอาเซียนพาราเกมส์
โฆษกรัฐบาลเผยนายกฯ ยินดีเยาวชนไทยคว้าแชมป์กีฬาเรือใบโลก (2022 Arkas Optimist World Championship) พร้อมเชิญชวนคนไทยส่งแรงเชียร์ทัพนักกีฬาอาเซียนพาราเกมส์
วันนี้ (9 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับทีมนักกีฬาเยาวชนไทยเรือใบที่ได้รับรางวัลชนะเลิศในการแข่งขันเรือใบ รายการ 2022 Arkas Optimist World Championship ซึ่งจัดขึ้นที่เมืองโบดรัม ประเทศตุรกี ระหว่างวันที่ 27 มิถุนายน – 7 กรกฎาคม 2565 โดย ม.ล.เวฆา ภาณุพันธุ์ คว้าแชมป์โลกอันดับที่ 1 ประเภทบุคคล ด้วยคะแนนรวม 124 คะแนน ในขณะที่นักกีฬาไทยอีก 4 คน มีผลการแข่งขัน ดังนี้ ชนาธิป ทองกล่ํา จบอันดับที่ 28, นัณวธรญ์ ศุภอัมพลวิชญ์ จบอันดับที่ 60, ปิติภูมิ เจริญผล จบอันดับที่ 78 และพชรพรรณ องคะลอย จบอันดับที่ 79 โดยมีนักกีฬาเข้าร่วมการแข่งขัน 276 คน จาก 62 ประเทศทั่วโลก
โฆษกประจําสํานักนายกรัฐมนตรี กล่าวว่า ผลการแข่งขันดังกล่าวสะท้อนศักยภาพของทีมนักกีฬาเยาวชนไทยที่สามารถทําผลงานได้อย่างดีเยี่ยมและประสบความสําเร็จต่อเนื่องจากการแข่งขันรายการนัดอุ่นเครื่อง Trofeo Marco Rizzotti ที่อิตาลี เมื่อวันที่ 19 - 22 พฤษภาคม 2565 ที่ผ่านมา ซึ่งทีมนักกีฬาไทยทั้ง 5 คน ทําผลงานได้เป็นลําดับที่ 5 และยังรับการคัดเลือกให้ได้รับรางวัล The Fair Play Award อีกด้วย โดยการแข่งขันเรือใบประเภทออพติมิสต์ (Optimist) ถือเป็นจุดเริ่มต้นสําคัญของนักแล่นใบที่จะต่อยอดสู่การแข่งขันเรือใบในประเภทอื่น ๆ และเป็นอีกประเภทกีฬาที่ไทยให้ความสําคัญผ่านการสนับสนุนจากสมาคมกีฬาแข่งเรือใบแห่งประเทศไทย ในพระบรมราชูปถัมภ์ ซึ่งนายกรัฐมนตรีเน้นย้ําว่า รัฐบาลพร้อมผลักดันและส่งเสริมให้ประชาชนเข้าถึงในทุกประเภทการกีฬา โดยเฉพาะในกลุ่มเยาวชนไทยที่จะเป็นรากฐานสําคัญของการสร้างนักกีฬาอาชีพ พัฒนาขีดความสามารถกีฬาไทยในระยะยาว เพื่อส่งเข้าร่วมการแข่งขันเวทีระดับโลกต่อไป
“นายกรัฐมนตรียินดีกับทีมนักกีฬาเยาวชนไทยที่สามารถสร้างชื่อเสียงและความภาคภูมิใจให้กับประเทศไทยได้อย่างต่อเนื่องอีกครั้งหนึ่ง และขอบคุณหน่วยงานที่เกี่ยวข้องที่ให้การสนับสนุนการแข่งขันดังกล่าว รวมทั้งขอเชิญชวนคนไทยร่วมเชียร์และให้กําลังใจทีมนักกีฬาไทยที่จะแข่งขันรายการอื่น ๆ ต่อไป เชื่อมั่นว่าความมุ่งมั่น ตั้งใจของทัพนักกีฬาไทยจะสร้างความสําเร็จและเป็นแรงบันดาลใจให้แก่เยาวชนในอนาคต นอกจากนี้ ในวันที่ 30 กรกฎาคม – 6 สิงหาคม 2565 จะมีการแข่งขันกีฬาอาเซียนพาราเกมส์ ครั้งที่ 11 (ASEAN Para Games 2022) ณ เมืองโซโล ประเทศอินโดนีเซีย โดยจะมีนักกีฬาคนพิการทีมชาติไทยจะเข้าร่วมการแข่งขันในหลายประเภท ทั้งเทเบิลเทนนิส, วีลแชร์เทนนิส,ว่ายน้ํา, กรีฑา, วีลแชร์เรสซิ่ง, ยิงปืน และ เรือพาย จึงขอให้ติดตาม และให้กําลังใจทัพนักกีฬาไทยต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-รัฐบาลพร้อมดูแล "ชาวนา - เกษตรกร" จัดสรรเงินเพิ่มเติมอีก 155,000 ล้านบาท ช่วยเหลือโครงการประกันรายได้ คาดโอนเงินเข้าบัญชีเดือน ธ.ค. นี้
วันศุกร์ที่ 26 พฤศจิกายน 2564
รัฐบาลพร้อมดูแล "ชาวนา - เกษตรกร" จัดสรรเงินเพิ่มเติมอีก 155,000 ล้านบาท ช่วยเหลือโครงการประกันรายได้ คาดโอนเงินเข้าบัญชีเดือน ธ.ค. นี้
....
นายธนกร วังบุญคงชนะ โฆษกรัฐบาล เผย นายกรัฐมนตรีมีความห่วงใยและเข้าใจความเดือดร้อนของเกษตรกรผู้ปลูกข้าวที่ยังรอรับเงินประกันรายได้ตามนโยบายประกันรายได้ของรัฐบาล
.
ขณะนี้ รัฐบาลสามารถจัดสรรเงินให้ความช่วยเหลือเกษตรกรได้เพิ่มเติมอีก 155,000 ล้านบาท โดยจะนําเข้าที่ประชุม ครม. เพื่อพิจารณาอนุมัติต่อไป จากนั้นธนาคารเพื่อการเกษตรและสหกรณ์การเกษตร (ธ.ก.ส.) จะดําเนินการเบิกจ่ายโอนถึงบัญชีเกษตรกรได้ในเดือนธันวาคม 2564
.
สําหรับวงเงินจัดสรรเพิ่มเติมดังกล่าว ได้จากการปรับกรอบอัตรายอดคงค้างรวมทั้งหมดของภาระที่รัฐต้องชดเชยค่าใช้จ่ายหรือการสูญเสียรายได้ในการดําเนินกิจกรรม มาตรการ หรือโครงการตามที่กําหนดไว้ในมาตรา 28 จากไม่เกินร้อยละ 30 เป็นไม่เกินร้อยละ 35 เป็นระยะเวลา 1 ปี สําหรับปีงบประมาณ 2565 เพื่อเปิดวงเงินให้สําหรับโครงการประกันรายได้พืชผล
.
อ่านเพิ่มเติม คลิกhttps://www.thaigov.go.th/news/contents/details/48688
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ยอดใช้จ่าย “คนละครึ่ง เฟส 4” สัปดาห์แรก เงินสะพัดกว่า 1.4 หมื่นล้าน 10 ก.พ. นี้ เปิดลงทะเบียนรายใหม่ 1 ล้านสิทธิ
วันพุธที่ 9 กุมภาพันธ์ 2565
ยอดใช้จ่าย “คนละครึ่ง เฟส 4” สัปดาห์แรก เงินสะพัดกว่า 1.4 หมื่นล้าน 10 ก.พ. นี้ เปิดลงทะเบียนรายใหม่ 1 ล้านสิทธิ
.....
กระทรวงการคลัง เผยความคืบหน้าโครงการคนละครึ่ง เฟส 4 พบว่ามีผู้ใช้สิทธิแล้ว 20.40 ล้านราย ยอดใช้จ่ายรวม 14,027.6 ล้านบาท (ข้อมูล ณ วันที่ 7 ก.พ. 65) ทั้งจากร้านอาหารเครื่องดื่ม ร้านธงฟ้า ร้าน OTOP ร้านค้า – บริการทั่วไป และกิจการขนส่งสาธารณะ กว่า 1.33 ล้านรายทั่วประเทศ โดยประชาชนที่กดยืนยันสิทธิเข้าร่วมโครงการฯ แล้ว จะต้องเริ่มใช้จ่ายภายในวันที่ 28 ก.พ. 65
.
สําหรับประชาชนที่ไม่ได้เข้าร่วมโครงการคนละครึ่ง เฟส 3 และต้องการเข้าร่วมโครงการฯ เฟส 4 ขอให้เตรียมลงทะเบียนผ่านแอปพลิเคชัน “เป๋าตัง” หรือเว็บไซต์ www.คนละครึ่ง .com ตั้งแต่วันที่ 10 ก.พ. 65 เวลา 06.00 น. เป็นต้นไป จนกว่าสิทธิจะเต็ม (1 ล้านสิทธิ) และสามารถเริ่มใช้สิทธิได้ตามวันที่ระบุใน SMS แจ้งผลการลงทะเบียน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงเฟกนิวส์โควิด-19 พุ่ง สร้างความสับสนให้ประชาชน ดีอีเอสเดินหน้าตรวจสอบรายวัน แก้ไขปัญหาจริงจัง เตือนประชาชน เลือกเชื่อ เลือกแชร์ และร่วมแจ้งเบาะแสข่าวปลอม
วันอังคารที่ 25 มกราคม 2565
โฆษกรัฐบาลเผย “นายกฯ” ห่วงเฟกนิวส์โควิด-19 พุ่ง สร้างความสับสนให้ประชาชน ดีอีเอสเดินหน้าตรวจสอบรายวัน แก้ไขปัญหาจริงจัง เตือนประชาชน เลือกเชื่อ เลือกแชร์ และร่วมแจ้งเบาะแสข่าวปลอม
โฆษกรัฐบาลเผย “นายกฯ” ห่วงเฟกนิวส์โควิด-19 พุ่ง สร้างความสับสนให้ประชาชน ดีอีเอสเดินหน้าตรวจสอบรายวัน แก้ไขปัญหาจริงจัง เตือนประชาชน เลือกเชื่อ เลือกแชร์ และร่วมแจ้งเบาะแสข่าวปลอม
วันที่ 25 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนเกี่ยวกับสถานการณ์ข่าวปลอม ซึ่งอาจสร้างความสับสน เข้าใจผิดให้กับสังคมกระทบต่อประชาชนในวงกว้าง โดยล่าสุด กระทรวงดิจิทัลเพื่อเศรษฐกิจและสังคม (ดีอีเอส) ได้ทําการมอนิเตอร์และรับแจ้งข่าวปลอม (ประจําสัปดาห์) ระหว่างวันที่ 14-20 ม.ค. 65 โดยศูนย์ต่อต้านข่าวปลอมมีข้อความที่เข้ามาทั้งสิ้น 11,540,617 ข้อความ จากการคัดกรองมีข้อความที่ต้องดําเนินการตรวจสอบ (Verify) จํานวน 231 ข้อความ รวมเรื่องที่ต้องดําเนินการตรวจสอบ 116 เรื่อง โดยเป็นข่าวเกี่ยวกับโควิด 21 เรื่อง ขณะที่ภาพรวม แบ่งเป็น 4 กลุ่มข่าว ได้แก่ 1) กลุ่มนโยบายรัฐบาล/ข่าวสารทางราชการ 74 เรื่อง 2) กลุ่มผลิตภัณฑ์สุขภาพ รวมถึงสินค้าและบริการที่ผิดกฎหมายอื่น ๆ 29 เรื่อง 3) กลุ่มภัยพิบัติ 6 เรื่อง และ 4) กลุ่มเศรษฐกิจ 7 เรื่อง โดยในภาพรวมได้รับการตรวจสอบแล้ว 66 เรื่อง
โฆษกประจําสํานักนายกรัฐมนตรี กล่าวเพิ่มเติมถึงความคืบหน้าในการตรวจสอบข่าวปลอมพบว่า กระทรวงดิจิทัลฯ ได้รับผลตรวจสอบข่าวปลอมแล้ว 66 เรื่อง ซึ่งจํานวนกว่า 30 เรื่องเป็นข่าวจริง ถือเป็นเรื่องน่ายินดีที่จากการรณรงค์สร้างการรับรู้ของศูนย์ข่าวปลอม ทําให้ประชาชนรู้เท่าทันข่าวปลอมที่เผยแพร่บนโซเชียลมากขึ้น และตื่นตัวที่จะแจ้งเบาะแสมาให้เกิดการตรวจสอบ ทําให้สัดส่วนของข่าวจริงมีแนวโน้มขยับเพิ่มขึ้น ทั้งนี้ ประชาชนสามารถติดตามและแจ้งเบาะแสข่าวปลอม ได้ผ่านช่องทางต่าง ๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87
“นายกรัฐมนตรี มีความห่วงใยพี่น้องประชาชนโดยเฉพาะในช่วงการแพร่ระบาดของโควิด-19 ที่ทุกคนได้รับความเดือดร้อนอยู่แล้ว แต่ยังมีบางกลุ่มบางคนพยายามสร้างความสับสน สร้างกระแสข่าวปลอมกระจายรายวัน มุ่งสร้างความเข้าใจผิดในประเด็นต่าง ๆ โดยเฉพาะเรื่องข่าวปลอมโควิด-19 ที่ยอดรับเรื่องสูงขึ้นอย่างเห็นได้ชัด ขอความร่วมมือประชาชน เมื่อได้รับข้อมูลผ่านโซเชียลอย่าเพิ่งหลงเชื่อในทันที ควรตรวจสอบให้รอบด้าน เลือกเชื่อ เลือกแชร์ หรือแจ้งข้อมูลไปที่ศูนย์ต่อต้านข่าวปลอมเพื่อช่วยประสานงานกับหน่วยงานที่เกี่ยวข้องเพื่อตรวจสอบ และยืนยันข้อเท็จจริงต่อไป” นายธนกร กล่าว
รัฐบาลไทย-ข่าวทำเนียบรัฐบาล-พบกับ Pitching Stage ที่ดีที่สุดแห่งปี ที่รวม BIG VENTURES แนวหน้าระดับประเทศไทย กับ "Catalyst Startup 2021 เร่งศักยภาพ Startup ยกระดับนวัตกรรมไทย"
วันพฤหัสบดีที่ 24 มิถุนายน 2564
พบกับ Pitching Stage ที่ดีที่สุดแห่งปี ที่รวม BIG VENTURES แนวหน้าระดับประเทศไทย กับ "Catalyst Startup 2021 เร่งศักยภาพ Startup ยกระดับนวัตกรรมไทย"
พบกับ Pitching Stage ที่ดีที่สุดแห่งปี ที่รวม BIG VENTURES แนวหน้าระดับประเทศไทย กับ "Catalyst Startup 2021 เร่งศักยภาพ Startup ยกระดับนวัตกรรมไทย"
พบกับPitching Stageที่ดีที่สุดแห่งปีที่รวมBIG VENTURESแนวหน้าระดับประเทศไทยกับ"Catalyst Startup 2021เร่งศักยภาพStartupยกระดับนวัตกรรมไทย"
ร่วมชิงเงินรางวัล
รัฐบาลไทย-ข่าวทำเนียบรัฐบาล-รองนายกฯ “สุพัฒนพงษ์” นำคณะเยือนญี่ปุ่นชักจูงการลงทุนอุตสาหกรรมยานยนต์ - เทคโนโลยีขั้นสูง
วันพุธที่ 20 เมษายน 2565
รองนายกฯ “สุพัฒนพงษ์” นําคณะเยือนญี่ปุ่นชักจูงการลงทุนอุตสาหกรรมยานยนต์ - เทคโนโลยีขั้นสูง
รองนายกฯ “สุพัฒนพงษ์” นําคณะเยือนญี่ปุ่นชักจูงการลงทุนอุตสาหกรรมยานยนต์ - เทคโนโลยีขั้นสูง
รองนายกฯ “สุพัฒนพงษ์” นําคณะเยือนญี่ปุ่นชักจูงการลงทุนอุตสาหกรรมยานยนต์ - เทคโนโลยีขั้นสูง
บีโอไอ เผยรองนายกรัฐมนตรี นําคณะหน่วยงานด้านเศรษฐกิจเดินทางไปชักจูงการลงทุนณ ประเทศญี่ปุ่น พร้อมพบหารือกับบริษัทชั้นนําในกลุ่มอุตสาหกรรมอิเล็กทรอนิกส์ ยานยนต์ สานความร่วมมือในการพัฒนาเทคโนโลยีและนวัตกรรม ยกระดับกลุ่มอุตสาหกรรม BCG ย้ําไทยเป็นฐานการผลิตสําคัญในภูมิภาค
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า ระหว่างวันที่ 19 – 23 เมษายน 2565 นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน พร้อมด้วย หม่อมหลวงชโยทิต กฤดากร ผู้แทนการค้าไทย นําคณะหน่วยงานด้านเศรษฐกิจของไทยเดินทางไปชักจูงการลงทุน ณ กรุงโตเกียว และ จังหวัดคานากาวะ ประเทศญี่ปุ่น นับเป็นการเดินทางเยือนญี่ปุ่นอย่างเป็นทางการครั้งแรกนับตั้งแต่การแพร่ระบาดของไวรัสโควิด - 19
“สถานการณ์การระบาดของโควิด - 19 ของโลกเริ่มคลี่คลาย ทําให้หลายประเทศรวมทั้งไทยเริ่มเปิดประเทศ และสามารถเดินทางระหว่างประเทศได้ ในช่วงเวลานี้การลงทุนถือว่ามีความสําคัญอย่างยิ่งต่อการฟื้นฟูเศรษฐกิจของประเทศ บีโอไอจึงต้องเร่งจัดกิจกรรมชักจูงลงทุน ประชาสัมพันธ์มาตรการส่งเสริมการลงทุน เพื่อสร้างความเชื่อมั่นให้กับนักลงทุน” นางสาวดวงใจกล่าว
วัตถุประสงค์ของการเดินทางเยือนญี่ปุ่นในครั้งนี้ เพื่อสานต่อข้อริเริ่มการเป็นหุ้นส่วนการร่วมสร้างสรรค์ (co - creation) ระหว่างไทย – ญี่ปุ่น และนําไปสู่การลงทุนในอนาคต ภายใต้ข้อริเริ่ม “Asia – Japan Investing for the Future Initiative” หรือ AJIF ที่ทั้งสองฝ่ายได้ประกาศเมื่อเดือนมกราคมที่ผ่านมา
สําหรับการเดินทางเยือนญี่ปุ่นครั้งนี้ รองนายกรัฐมนตรี และคณะฯ มีกําหนดการเข้าพบนายฮิโรคาสึ มัตสึโนะ หัวหน้าเลขาธิการคณะรัฐมนตรีญี่ปุ่น รวมทั้งหารือกับนายฮากิอูดะ โคอิจิ รัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น สมาพันธ์สมาคมธุรกิจที่ใหญ่ที่สุดในประเทศญี่ปุ่น (KEIDANREN) รวมถึงบริษัทเอกชนรายใหญ่ของญี่ปุ่น ทั้งในอุตสาหกรรมยานยนต์ และอิเล็กทรอนิกส์ เพื่อนําเสนอนโยบายเกี่ยวกับอุตสาหกรรมที่ไทยให้ความสําคัญ ทั้งอุตสาหกรรมยานยนต์ไฟฟ้า อิเล็กทรอนิกส์อัจฉริยะ การแพทย์ อุตสาหกรรมกลุ่ม BCG การท่องเที่ยวและบริการ
นางสาวดวงใจกล่าวว่ารัฐบาลไทยได้ออกมาตรการหลายประการเพื่อสนับสนุนและอํานวยความสะดวกนักลงทุนหลายด้าน โดยเฉพาะอย่างยิ่งยานยนต์ไฟฟ้าซึ่งเป็นหนึ่งในอุตสาหกรรมเป้าหมาย ได้แก่ มาตรการส่งเสริมการใช้ยานพาหนะไฟฟ้า มาตรการด้านภาษี และการส่งเสริมโครงสร้างพื้นฐานเกี่ยวข้องกับยานพาหนะไฟฟ้า เช่น สถานีชาร์จยานพาหนะไฟฟ้า และการส่งเสริมโรงงานผลิตแบตเตอรี่ เป็นต้น
มาตรการส่งเสริมการลงทุนโครงสร้างพื้นฐานเกี่ยวกับยานพาหนะไฟฟ้า รวมถึงการส่งเสริมโรงงานผลิตแบตเตอรี่ จะส่งผลให้เกิดการลงทุนเพิ่มขึ้นในอุตสาหกรรมอิเล็กทรอนิกส์อัจฉริยะด้วย ถือเป็นโอกาสดีที่บริษัทญี่ปุ่นทั้งในกลุ่มยานยนต์และอิเล็กทรอนิกส์ที่จะเข้ามาลงทุนในประเทศไทย
นอกจากนี้ รัฐบาลยังมีมาตรการเชิญชวนให้นักธุรกิจและนักลงทุนญี่ปุ่นเดินทางเข้ามาพํานักในประเทศไทย โดยกําหนดวีซ่าประเภทพิเศษคือวีซ่าสําหรับผู้พํานักระยะยาว (Long – Term Resident Visa: LTR) ซึ่งมีอายุถึง 10 ปี และญี่ปุ่นเป็นกลุ่มเป้าหมายสําหรับวีซ่าประเภทใหม่นี้ โดยเฉพาะอย่างยิ่งกลุ่มบุคลากรทักษะสูง
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” รับทราบปัญหาน้ำท่วมกทม. และปริมณฑลหลังน้ำทะเลหนุนแล้ว สั่งการทุกหน่วยงานบรรเทาผลกระทบช่วยเหลือประชาชนเร่งด่วน
วันจันทร์ที่ 8 พฤศจิกายน 2564
โฆษกรัฐบาลเผย “นายกฯ” รับทราบปัญหาน้ําท่วมกทม. และปริมณฑลหลังน้ําทะเลหนุนแล้ว สั่งการทุกหน่วยงานบรรเทาผลกระทบช่วยเหลือประชาชนเร่งด่วน
โฆษกรัฐบาลเผย “นายกฯ” รับทราบปัญหาน้ําท่วมกทม. และปริมณฑลหลังน้ําทะเลหนุนแล้ว สั่งการทุกหน่วยงานบรรเทาผลกระทบช่วยเหลือประชาชนเร่งด่วน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้าการแก้ปัญหาน้ําท่วมขังในหลายพื้นที่ของกรุงเทพฯ และปริมณฑล โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบถึงปัญหาดังกล่าวแล้ว และได้เร่งสั่งการให้กรุงเทพมหานครและทุกหน่วยงานที่เกี่ยวข้องเร่งบูรณาการแก้ปัญหา และลดผลกระทบที่เกิดขึ้นในเบื้องต้น ปัญหาน้ําท่วมเกิดจากจากน้ําทะเลหนุนสูงผิดปกติและมีมวลน้ําเหนือไหลลงมา ทําให้ระดับน้ําในแม่น้ําเจ้าพระยาสูงขึ้นที่ระดับ 2.30 เมตร จึงทําให้หลายพื้นที่ชุมชนนอกคันกั้นน้ําของ กทม. อาทิ ย่านวัดเศวตฉัตร เจริญนคร ท่าเรือสาทร ท่าเรือบางนา ย่านเจริญกรุง ได้รับผลกระทบ และในบางพื้นที่ของถนนพระราม 3 ราษฎร์บูรณะ จังหวัดสมุทรปราการน้ําได้เอ่อล้นเข้ามายังพื้นผิวจราจร ซึ่งนายกรัฐมนตรีได้สั่งการให้เจ้าหน้าที่ในพื้นที่ที่ได้รับผลกระทบได้ออกช่วยเหลือประชาชนที่มีปัญหารถเสียในจุดดังกล่าว รวมทั้งกรุงเทพฯ ได้กําชับให้สํานักการระบายน้ําเข้าแก้ไรเร่งระบาย เพื่อลดความเดือดร้อนของประชาชนที่ใช้รถ และเร่งจัดระเบียบการจราจรเพื่อป้องกันการติดขัดในเบื้องต้นแล้ว นอกจากนี้ ยังมีการเร่งนํากระสอบทรายมาให้เพื่อช่วยกั้นน้ําแล้ว เพื่อป้องกันปัญหาน้ําหนุนและปัญหาฝนตกซ้ําที่อาจจะเกิดขึ้นอีก
โฆษกประจําสํานักฯ กล่าวอีกว่า นายกรัฐมนตรีรับทราบปัญหาของพี่น้องประชาชนตลอดเวลา และได้ประสานงานหน่วยงานที่เกี่ยวข้องให้ความช่วยเหลืออย่างเร่งด่วน และเจ้าหน้าที่ยังคงติดตามแก้ไขสถานกาณ์อย่างต่อเนื่อง ปัญหาน้ําท่วมที่เกิดขึ้นมีปัจจัยมาจากน้ําหนุนสูงผิดปกติ ขออย่าเชื่อกระแสข่าวลือว่ารัฐบาลนิ่งเฉยต่อปัญหา อย่างไรก็ตาม ขอให้พี่น้องประชาชนร่วมมือกับเจ้าหน้าที่ติดตามสถานการณ์น้ําผ่านทางเว็บไซต์ของสํานักการระบายน้ํา https://dds.bangkok.go.th/ เพื่อรับทราบข้อมูลสถานการณ์น้ําไว้ล่วงหน้า
รัฐบาลไทย-ข่าวทำเนียบรัฐบาล-กระทรวงแรงงาน เตือนคนหางานทำประกันโควิดก่อนเดินทางทำงานเกาหลี
วันพุธที่ 28 กรกฎาคม 2564
กระทรวงแรงงาน เตือนคนหางานทําประกันโควิดก่อนเดินทางทํางานเกาหลี
กรมการจัดหางาน กระทรวงแรงงาน แจ้งข่าวแรงงานไทยที่จะเดินทางเข้าไปทํางานที่สาธารณรัฐเกาหลี ช่วงสถานการณ์แพร่ระบาดโรคโควิด -19 แนะทําประกันคุ้มครอง 30 วัน พร้อมสํารองเงินค่ารักษาพยาบาลอย่างน้อย 60,000 บาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ฝ่ายแรงงานประจําสถานเอกอัครราชทูต ณ กรุงโซล แจ้งข้อมูลข่าวสารตลาดแรงงานไทย โดยระบุว่า แรงงานที่เดินทางไปยังสาธารณรัฐเกาหลีจะต้องเข้ารับการตรวจหาเชื้อโควิด - 19 ด้วย หากผลการตรวจระบุว่าพบเชื้อ แรงงานจะต้องเข้ารับการกักกัน และรับผิดชอบค่าใช้จ่ายในการกักกันด้วยตนเอง ดังนั้น แรงงานจึงควรทําประกันโควิด - 19 ที่ให้ความคุ้มครองครอบคลุมระยะเวลาถึง 30 วัน หลังจากเดินทางเข้าสาธารณรัฐเกาหลีแล้ว ซึ่งหากตรวจพบเชื้อจะต้องรับผิดชอบค่าใช้จ่ายในการรักษาพยาบาลด้วยตนเอง จึงควรเตรียมเงินอย่างน้อย 60,000 บาท เพื่อใช้สํารองจ่ายเมื่อต้องเข้ารับการรักษาพยาบาล ถึงแม้ว่าแรงงานจะทําประกันชีวิตแล้วก็ตาม โดยหลังจากนั้นสามารถนําเอกสารที่ได้รับไปยื่นขอรับเงินกับบริษัทประกันได้ ทั้งยังพบแรงงานที่เดินทางไปยังสาธารณรัฐเกาหลีในช่วงนี้ บางส่วนมีอาการป่วยเป็นโรคกลัวที่แคบ (Claustrophobia) ประมาณ 1-2 คน ต่อเที่ยวบิน ซึ่งผู้ที่ป่วยเป็นโรคนี้จะประสบปัญหาในการกักกัน ดังนั้น แรงงานต้องทําความเข้าใจและเตรียมพร้อมที่จะเข้ารับการกักกันหรือพกยาประจําตัวในกรณีที่มีโรคดังกล่าวไปด้วย หรืออาจพิจารณาเลื่อนกําหนดการเดินทางไปทํางาน
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการส่งเสริมแรงงานไทยไปทํางานในต่างประเทศ อย่างมีเกียรติ มีศักดิ์ศรี ถูกต้องตามกฎหมาย ทั้งมุ่งเน้นประโยชน์และความปลอดภัยของแรงงานไทยเป็นสําคัญ โดยมอบหมายกระทรวงแรงงาน ดูแลคนไทยที่เดินทางไปทํางานต่างประเทศให้ได้รับการปฏิบัติตามสิทธิที่พึงมี และได้ทราบข้อมูลข่าวมูลสารที่ถูกต้องเพื่อเป็นประโยชน์ต่อการตัดสินใจ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานมีภารกิจในการส่งเสริม และกํากับดูแลให้แรงงานไทยเดินทางไปทํางานต่างประเทศอย่างถูกกฎหมาย ซึ่งมี 5 วิธี คือ 1.กรมการจัดหางานเป็นผู้จัดส่ง 2.บริษัทจัดหางานจัดส่ง 3.นายจ้างในประเทศไทยพาลูกจ้างของตนไปทํางานต่างประเทศ 4.นายจ้างในประเทศไทยส่งลูกจ้างของตนไปฝึกงานในต่างประเทศ 5.คนหางานแจ้งการเดินทางไปทํางานต่างประเทศด้วยตัวเอง เพราะจะทําให้ได้รับการคุ้มครองตามกฎหมาย ได้ค่าจ้างที่เหมาะสม และยังได้รับการดูแลที่ดีตามสิทธิที่พึงมีด้วย
"ทั้งนี้ คนหางานที่ต้องการเดินทางไปทํางานในต่างประเทศ สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 หรือติดตามข่าวสารตําแหน่งงานต่างประเทศได้ที่เว็บไซต์ www.doe.go.th/overseas" อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-ดีอีเอส เตรียมชง ครม.ขยาย MOU 5 หน่วยงาน อีก 3 ปี เพื่อบูรณาการการทำงานตรวจสอบจำหน่ายสินค้าผ่านทางโทรทัศน์ในระบบดาวเทียม
วันศุกร์ที่ 18 กุมภาพันธ์ 2565
ดีอีเอส เตรียมชง ครม.ขยาย MOU  5 หน่วยงาน อีก 3 ปี เพื่อบูรณาการการทํางานตรวจสอบจําหน่ายสินค้าผ่านทางโทรทัศน์ในระบบดาวเทียม
ดีอีเอส เตรียมชง ครม.ขยาย MOU  5 หน่วยงาน อีก 3 ปี เพื่อบูรณาการการทํางานตรวจสอบจําหน่ายสินค้าผ่านทางโทรทัศน์ในระบบดาวเทียม
เมื่อวันที่17กุมภาพันธ์2565นายณัฐพลณัฏฐสมบูรณ์อธิบดีกรมอุตุนิยมวิทยารักษาราชการแทนรองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมหารือเกี่ยวกับการจําหน่ายสินค้าผ่านทางโทรทัศน์ในระบบดาวเทียมณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมทั้งนี้เป็นไปตามที่ได้รับมอบหมายตามมติครม.ให้กระทรวงดิจิทัลฯเป็นหน่วยงานหลักในการดําเนินการตรวจสอบการนําเสนอข้อมูลสินค้าและผลิตภัณฑ์ที่มีการโฆษณาบนโทรทัศน์ในระบบดาวเทียมการกําหนดราคารวมทั้งคุณภาพมาตรฐานของสินค้าและผลิตภัณฑ์ให้ถูกต้องเหมาะสมเป็นธรรมและให้ดําเนินการทางกฎหมายแก่ผู้กระทําผิดอย่างเคร่งครัด
ที่ผ่านมาได้ทําบันทึกข้อตกลงMOUร่วมกันระหว่าง5หน่วยงานหลักได้แก่ กสทช.อย.สคบ.ดศ.และสตช.เพื่อร่วมกันตรวจสอบเนื้อหาที่ผิดกฎหมายและสินค้าที่ไม่มีคุณภาพเข้าข่ายหลอกลวงภายหลังMOUทําให้มีความคล่องตัวเกิดความรวดเร็วในการทํางานรวมทั้งแลกเปลี่ยนแบ่งปันฐานข้อมูลการประชาสัมพันธ์ให้ความรู้สร้างความเข้าใจเกี่ยวกับการคุ้มครองผู้บริโภคได้อย่างรวดเร็วทันเหตุการณ์
ดังนั้นเมื่อMOUบูรณาการการทํางานดังกล่าวช่วยให้การดําเนินการเกี่ยวกับเรื่องร้องเรียนได้เร็วขึ้นมีการร้องเรียนลดลงผู้ประกอบกิจการทําผิดลดลงที่ประชุมจึงเห็นสมควรเสนอขอให้มีการขยายระยะเวลาMOUออกไปอีกเนื่องจากMOUเดิมมีผลบังคับใช้3ปี(ก.พ. 62 –ก.พ. 65) โดยกระทรวงดิจิทัลฯเตรียมนําเสนอที่ประชุมคณะรัฐมนตรีเพื่อพิจารณาการขยายระยะเวลาบันทึกข้อตกลงความร่วมมือMOU
อีก๓ปีหรือตามที่เห็นสมควรในลําดับถัดไป
***************
รัฐบาลไทย-ข่าวทำเนียบรัฐบาล-ครม. อนุมัติงบ 5,615 ล้านบาท เพิ่มประสิทธิภาพการบริหารจัดการทรัพยากรน้ำ รองรับภัยแล้ง - ฝนทิ้งช่วง ปี 65
วันอาทิตย์ที่ 3 เมษายน 2565
ครม. อนุมัติงบ 5,615 ล้านบาท เพิ่มประสิทธิภาพการบริหารจัดการทรัพยากรน้ํา รองรับภัยแล้ง - ฝนทิ้งช่วง ปี 65
.....
ที่ประชุม ครม. (29 มี.ค. 65) อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่าย เพื่อกรณีฉุกเฉินหรือจําเป็น จํานวน 5,615 ล้านบาท
.
เพื่อให้หน่วยงานที่เกี่ยวข้อง นําไปเป็นค่าใช้จ่ายดําเนินโครงการ "เพิ่มประสิทธิภาพการบริหารจัดการทรัพยากรน้ํา" รองรับสถานการณ์ภัยแล้งและฝนทิ้งช่วง ปี 65 จํานวน 2,525 รายการ
.
มาตรการดังกล่าวจะช่วยบรรเทาผลกระทบจากการขาดแคลนน้ําอุปโภคบริโภคของประชาชนในเขตพื้นที่ให้บริการการประปาส่วนภูมิภาค 24 จังหวัด นอกเขตพื้นที่ให้บริการการประปาส่วนภูมิภาค (ประปาท้องถิ่น) 50 จังหวัด
.
สําหรับพื้นที่เกษตรกรรม แบ่งเป็น นอกเขตชลประทานที่เพาะปลูกนารอบที่ 2 (นาปรัง) 11 จังหวัด และพื้นที่ปลูกพืชต่อเนื่อง (ไม้ผลที่มีมูลค่าทางเศรษฐกิจ) 4 จังหวัด
.
รวมทั้งพื้นที่ด้านคุณภาพน้ําที่ต้องเฝ้าระวังการรุกล้ําของน้ําเค็มที่อาจส่งผลกระทบต่อน้ําเพื่อการอุปโภคบริโภค 5 จังหวัด
.
อ่านเพิ่มเติม คลิกhttps://www.thaigov.go.th/news/contents/details/53067
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Prime Minister’s Statement on Holy Month of Ramadan (AH 1443)
วันจันทร์ที่ 4 เมษายน 2565
Prime Minister’s Statement on Holy Month of Ramadan (AH 1443)
Prime Minister’s Statement on Holy Month of Ramadan (AH 1443)
April 2, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha delivered a statement on occasion of the Holy Month of Ramadan for AH 1443 to convey well wishes, and congratulate the Thai Muslims throughout the country for the chance to perform their religious ritual, and to express their respect and faith in Allāh with strong will and forbearance in fasting, refraining from bad deeds of all kinds, and treating others with kindness and non-violence, all of which are key fundamentals for pureness to the mind.
According to the Prime Minister, the ongoing COVID-19 pandemic may be an obstacle to performing the religious ritual, but such difficult situation would also be a good opportunity for the Thai Muslims to exercise mindfulness and perseverance, and to enhance mental strength and purity with strong faith, which would engender sustainable peace in the community, society, and the nation.
On the auspicious occasion of the Holy Month of Ramadan AH1443, the Prime Minister asked for the blessing of Allāh for the happiness and healthiness of all Muslims in Thailand. May they progress in lives and careers, and be crucial forces in the country’s peace building. He also wished for their prosperity, and success in all endeavors.
รัฐบาลไทย-ข่าวทำเนียบรัฐบาล-รมว.เฮ้ง เตือนนายจ้าง ม.33 ใน 13 จังหวัด แจ้งลูกจ้างที่ยังตกค้าง รีบผูกพร้อมเพย์
วันเสาร์ที่ 14 สิงหาคม 2564
รมว.เฮ้ง เตือนนายจ้าง ม.33 ใน 13 จังหวัด แจ้งลูกจ้างที่ยังตกค้าง รีบผูกพร้อมเพย์
รัฐมนตรีว่าการกระทรวงแรงงาน เตือนนายจ้าง ม.33 ใน 13 จังหวัด แจ้งลูกจ้างที่ยังตกค้าง รีบผูกพร้อมเพย์
เมื่อวันที่ 14 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้เห็นความยากลําบากและมีความห่วงใยพี่น้องแรงงานและผู้ประกอบการที่ได้รับผลกระทบจากสถานการณ์การแพร่ระบาดของโควิด-19 จึงมีมาตรการเยียวยาผู้ที่ได้รับผลกระทบจากการ “ล็อกดาวน์” ในพื้นที่สีแดงเข้ม 13 จังหวัด ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา และสงขลา เพิ่มเติม จังหวัดฉะเชิงเทรา ชลบุรี และพระนครศรีอยุธยา ครอบคลุม 9 ประเภทกิจการ นั้น ได้แก่ กิจการก่อสร้าง กิจการที่พักแรมบริการด้านอาหาร กิจกรรมศิลปะ ความบันเทิงและนันทนาการ กิจกรรมบริการด้านอื่น ๆ สาขาการขนส่งและสถานที่เก็บสินค้า สาขาขายส่งและการขายปลีก การซ่อมยานยนต์ สาขากิจกรรมการบริหารและบริการสนับสนุน สาขากิจกรรมวิชาชีพ วิทยาศาสตร์และกิจกรรมทางวิชาการ และสาขาข้อมูลข่าวสารและการสื่อสาร นั้น
นายสุชาติ กล่าวต่อว่า ภาพรวมการจ่ายเงินเยียวยาผู้ประกันตนมาตรา 33 กลุ่มโอนไม่สําเร็จใน 13 จังหวัด จํานวน 233,730 ราย จากผลการโอนเงินเยียวยาเมื่อวันที่ 13 สิงหาคมที่ผ่านมา พบว่า โอนสําเร็จ 139,401 ราย โอนไม่สําเร็จ 94,329 ราย เนื่องจากไม่ผูกพร้อมเพย์ 91,462 คน ปิดบัญชี 1,200 คน ไม่มีบัญชี 901 คน บัญชีติดเงื่อนไข 15 คน เลขบัญชีไม่ถูกต้อง 73 คน ไม่สามารถทํารายการได้ 678 คน ทั้งนี้ สําหรับผู้ที่ยังไม่ได้รับเงินสํานักงานประกันสังคมจะส่งเลขประจําตัวประชาชนไปให้นายจ้าง เพื่อให้นายจ้างแจ้งให้ลูกจ้างที่เงินยังไม่เข้าดําเนินการผูกพร้อมเพย์กับเลขบัตรประจําตัวประชาชนให้เรียบร้อย เพื่อที่สํานักงานประกันสังคมจะได้โอนเงินให้ทุกวันศุกร์ต่อไป
“การโอนเงินเยียวยาแก่ผู้ประกันตน ใน 13 จังหวัด 9 กิจการ ถือเป็นการบรรเทาความเดือดร้อนแก่ภาคแรงงานและผู้ประกอบการที่ได้รับผลกระทบจากโควิด-19 ตามเจตนารมณ์ของท่านนายกรัฐมนตรีและรัฐบาลที่จะไม่ทิ้งใครไว้ข้างหลัง เพื่อให้ทุกคน ทุกกลุ่ม เดินหน้าต่อไปได้และก้าวข้ามสถานการณ์โควิดในครั้งนี้ไปด้วยกัน” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-พม. ช่วยเหลือคนไทยจากยูเครน กลับภูมิลำเนา
วันพฤหัสบดีที่ 3 มีนาคม 2565
พม. ช่วยเหลือคนไทยจากยูเครน กลับภูมิลําเนา
พม. ช่วยเหลือคนไทยจากยูเครน กลับภูมิลําเนา
วันที่ 2 มี.ค. 65 เวลา 12.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)มอบหมายให้นายโชคชัย วิเชียรชัยยะ ผู้ตรวจราชการกระทรวงการพัฒนาส้งคมและความมั่นคงของมนุษย์ พร้อมด้วยนายอุเทน ชนะกุล ผู้อํานวยการกองคุ้มครองสวัสดิภาพและเสริมสร้างคุณภาพชีวิต กรมพัฒนาสังคมและสวัสดิการ (พส.) บูรณาการความร่วมมือช่วยเหลือคนไทย จํานวน 256 คน ที่เดินทางกลับจากประเทศยูเครน เนื่องจากสถานการณ์ปัญหาการการสู้รบในประเทศ โดยแสดงความจํานงเดินทางกลับประเทศไทย ซึ่งคนไทยกลุ่มแรกได้เดินทางมาถึงประเทศไทยในวันที่ 2 มี.ค. 65 จํานวน 96 คน เป็นหญิง 94 คน ชาย 1 คน และเด็ก 1 คน ส่วนที่เหลือจะทยอยเดินทางกลับเข้าประเทศไทยต่อไป
การดําเนินการในครั้งนี้ รัฐบาลได้บูรณาการทุกภาคส่วน ได้แก่ กระทรวงการต่างประเทศ ดูแลการรับตัวคนไทยกลับประเทศ กระทรวงสาธารณสุข ตรวจโควิด - 19 ด้วยวิธี RT-PCR กระทรวงแรงงาน ดูแลเรื่องสวัสดิการจากกองทุนเพื่อช่วยเหลือคนงานที่ไปทํางานในต่างประเทศ สําหรับกระทรวง พม. ได้ส่งเจ้าหน้าที่นักสังคมสงเคราะห์ให้คําปรึกษาแนะนํา พร้อมสนับสนุนเงินช่วยเหลือผู้ตกทุกข์ได้ยากในประเทศให้กลับภูมิลําเนาเดิม อีกทั้งได้ประสานไปยังสํานักงานพัฒนาสังคมและความมั่นคงของมนุษย์ในจังหวัดภูมิลําเนาของกลุ่มคนไทยที่จะเดินทางกลับบ้าน เพื่อเตรียมให้ความช่วยเหลือต่างๆ ต่อไป ทั้งนี้ กลุ่มคนไทยที่เดินทางเข้าประเทศในวันนี้ ส่วนใหญ่เป็นวัยแรงงานและมีภูมิลําเนากระจายอยู่ทั่วทุกภาค ซึ่งมากที่สุดคือภาคตะวันออกเฉียงเหนือและภาคกลาง
ในขณะที่คนไทยที่เดินทางกลับจากประเทศยูเครน กล่าวว่า รู้สึกดีใจที่ในวันที่เราไม่มีเงินเลย ถึงจะได้น้อย แต่ก็มีกําลังใจ เรายังมีค่ารถทัวร์ ค่าแท็กซี่กลับบ้าน เพราะนายจ้างให้เงินเรามาไม่เยอะ ธนาคารที่ยูเครนปิดหมดเลย เราทําธุรกรรมไม่ได้เลยและดีใจที่เราได้รับความช่วยเหลือจากทางราชการทุกภาคส่วนมาช่วยเหลือตรงนี้ใส่ใจประชาชนทุกที่
รัฐบาลไทย-ข่าวทำเนียบรัฐบาล-กรมทางหลวงชนบทพัฒนาโครงสร้างพื้นฐานสนับสนุนการคมนาคมในพื้นที่ชายแดนภาคใต้ ก่อสร้างเส้นทางสายบ้านคูระ จังหวัดปัตตานี ระยะทางกว่า 6 กิโลเมตร คาดแล้วเสร็จมีนาคม 2565
วันศุกร์ที่ 18 กุมภาพันธ์ 2565
กรมทางหลวงชนบทพัฒนาโครงสร้างพื้นฐานสนับสนุนการคมนาคมในพื้นที่ชายแดนภาคใต้ ก่อสร้างเส้นทางสายบ้านคูระ จังหวัดปัตตานี ระยะทางกว่า 6 กิโลเมตร คาดแล้วเสร็จมีนาคม 2565
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 418 - บ้านคูระ (ตอนที่ 1 และ ตอนที่ 2) อําเภอแม่ลาน จังหวัดปัตตานี คืบหน้ากว่าร้อยละ 70
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 418 - บ้านคูระ (ตอนที่ 1 และ ตอนที่ 2) อําเภอแม่ลาน จังหวัดปัตตานี คืบหน้ากว่าร้อยละ 70 ยกระดับเส้นทางสนับสนุนการคมนาคมขนส่งและการเดินทางภายในจังหวัดและระหว่างจังหวัด รองรับการขยายตัวของอุตสาหกรรมการเกษตรในพื้นที่ชายแดนภาคใต้ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มุ่งพัฒนาโครงสร้างพื้นฐานสนับสนุนการคมนาคมอย่างสะดวกและปลอดภัย เพื่อยกระดับคุณภาพชีวิตของประชาชนอย่างยั่งยืน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนสายบ้านคูระเป็นถนนที่เชื่อมต่อจากถนนทางหลวงแผ่นดินหมายเลข 418 เข้าสู่อําเภอแม่ลาน ซึ่งเป็นเส้นทางที่ประชาชนในพื้นที่ใช้สัญจรไปมาและใช้เดินทางไปยังสถานที่ราชการ อาทิ โรงพยาบาล สถานีตํารวจ ที่ว่าการอําเภอ และโรงเรียน อีกทั้งยังเชื่อมต่อกับเมืองต้นแบบอุตสาหกรรมแปรรูปการเกษตร อําเภอหนองจิก จังหวัดปัตตานี จึงมีการขนส่งผลผลิตทางการเกษตรผ่านเส้นทางดังกล่าวไปยังพื้นที่ต่าง ๆ เป็นประจํา แต่เนื่องจากเขตทางเดิมค่อนข้างคับแคบและเส้นทางส่วนใหญ่ยังเป็นลูกรัง ส่งผลให้เกิดความไม่สะดวกต่อการสัญจรของประชาชนในพื้นที่ รวมถึงไม่สามารถรองรับปริมาณการจราจรจากถนนสายหลักได้อย่างเต็มประสิทธิภาพ ทช. จึงได้ก่อสร้างถนนสายแยกทางหลวงแผ่นดินหมายเลข 418 - บ้านคูระ อําเภอแม่ลาน จังหวัดปัตตานี รวมระยะทาง 6.375 กิโลเมตร เพื่อสนับสนุนการเดินทางและการขนส่งให้มีความสะดวกปลอดภัยมากยิ่งขึ้น รองรับการขยายตัวทางเศรษฐกิจในพื้นที่จังหวัดปัตตานีและจังหวัดใกล้เคียง นําไปสู่การสร้างรายได้เพื่อยกระดับคุณภาพชีวิตของประชาชนอย่างยั่งยืน โดยการก่อสร้างแบ่งเป็น 2 ตอน ดังนี้
- ตอนที่ 1 ช่วง กม. ที่ 0+000 - กม. ที่ 1+250 ระยะทาง 1.25 กิโลเมตร พร้อมสะพานคอนกรีตเสริมเหล็ก จํานวน 1 แห่ง (งบประมาณ 40.5 ล้านบาท)
- ตอนที่ 2 ช่วง กม. ที่ 1+250 - กม. ที่ 6+375 ระยะทาง 5.125 กิโลเมตร (งบประมาณ 49.5 ล้านบาท)
ซึ่งรูปแบบการก่อสร้างทั้ง 2 ตอน เป็นผิวจราจรแบบพาราแอสฟัลท์ติกคอนกรีต ขนาด 2 ช่องจราจร ผิวจราจรกว้างช่องละ 3.5 เมตร ไหล่ทางกว้างข้างละ 0 - 2.5 เมตร ก่อสร้างทางเท้าบริเวณเส้นทางช่วงที่ผ่านสถานที่ราชการ รวมระยะทาง 1,000 เมตร และก่อสร้างคอนกรีตป้องกันการกัดเซาะ (Slope protection) บริเวณเส้นทางช่วงเลียบคลองเพื่อป้องกันกระแสน้ํากัดเซาะไหล่ทาง พร้อมติดตั้งไฟฟ้าแสงสว่างและอุปกรณ์อํานวยความปลอดภัยตลอดเส้นทาง ปัจจุบันโครงการดังกล่าวอยู่ระหว่างดําเนินการด้านงานผิวจราจร งานติดตั้งอุปกรณ์อํานวยความปลอดภัยและเครื่องหมายจราจร ซึ่งคาดว่าจะดําเนินการแล้วเสร็จ พร้อมให้ประชาชนใช้สัญจรในเดือนมีนาคม 2565
รัฐบาลไทย-ข่าวทำเนียบรัฐบาล-กระทรวงอุตสาหกรรมร่วมเป็นเจ้าภาพจัดการประชุมเครือข่ายด้านการเสริมสร้างสมรรถนะ (Capacity Building Network: CBN)
วันพุธที่ 11 พฤษภาคม 2565
กระทรวงอุตสาหกรรมร่วมเป็นเจ้าภาพจัดการประชุมเครือข่ายด้านการเสริมสร้างสมรรถนะ (Capacity Building Network: CBN)
กระทรวงอุตสาหกรรมร่วมเป็นเจ้าภาพจัดการประชุมเครือข่ายด้านการเสริมสร้างสมรรถนะ (Capacity Building Network: CBN)
กระทรวงอุตสาหกรรมร่วมเป็นเจ้าภาพจัดการประชุมเครือข่ายด้านการเสริมสร้างสมรรถนะ (Capacity Building Network: CBN)
วันนี้ (11 พฤษภาคม 2565) นายจุลพงษ์ ทวีศรี รองปลัดกระทรวงอุตสาหกรรม เป็นประธานร่วมกับผู้แทนกระทรวงศึกษาธิการและกระทรวงการต่างประเทศ เป็นเจ้าภาพจัดการประชุมเครือข่ายด้านการเสริมสร้างสมรรถนะ (Capacity Building Network: CBN) ซึ่งจัดขึ้นระหว่างวันที่ 11-12 พฤษภาคม 2565 ภายใต้การประชุมคณะทํางานด้านการพัฒนาทรัพยากรมนุษย์ (APEC Human Resources Development Working Group: HRDWG) ครั้งที่ 47 ในช่วงที่ประเทศไทยเป็นเจ้าภาพจัดการประชุมเอเปค ปี 2565 เพื่อร่วมขับเคลื่อนและส่งเสริมความร่วมมือในภูมิภาคเอเชียแปซิฟิก ด้านการเพิ่มขีดความสามารถของทรัพยากรมนุษย์ภาคอุตสาหกรรมอย่างยั่งยืน รวมถึงแนวทางการฟื้นฟูและเชื่อมโยงเศรษฐกิจอุตสาหกรรมจากผลกระทบของโควิด-19 โดยมีนายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม เป็นหัวหน้าคณะผู้แทนไทย ณ โรงแรมแชงกรี-ลา กรุงเทพมหานคร
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยไทย ยกระดับมาตรการปราบยาเสพติดเข้มข้น นานาประเทศขอร่วมมือมากขึ้น หลังออสเตรเลียมอบประกาศเกียรติคุณที่ช่วยจับ 1 ใน14 พ่อค้าสำคัญ
วันพฤหัสบดีที่ 23 ธันวาคม 2564
รัฐมนตรีว่าการกระทรวงยุติธรรม เผยไทย ยกระดับมาตรการปราบยาเสพติดเข้มข้น นานาประเทศขอร่วมมือมากขึ้น หลังออสเตรเลียมอบประกาศเกียรติคุณที่ช่วยจับ 1 ใน14 พ่อค้าสําคัญ
รัฐมนตรีว่าการกระทรวงยุติธรรม เผยไทย ยกระดับมาตรการปราบยาเสพติดเข้มข้น นานาประเทศขอร่วมมือมากขึ้น หลังออสเตรเลียมอบประกาศเกียรติคุณที่ช่วยจับ 1 ใน14 พ่อค้าสําคัญ พร้อมเห็นปัญหายึดทรัพย์ล่าช้าเพราะขาดนักสืบสวนทรัพย์ เร่งเปิดอบรมหวังทําให้ได้ตามเป้า
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการร่วมมือปราบปรามยาเสพติดระหว่างประเทศไทยกับต่างประเทศว่า จากการที่ไทยได้รับรางวัลประกาศเกียรติคุณจากออสเตรเลีย โดยมีนายอัลลัน แมคคินนอน เอกอัครราชทูตออสเตรเลียประจําประเทศไทย เป็นผู้มอบให้กับเรา เกิดจากที่เราร่วมมือกันจับนักค้ายาเสพติดรายสําคัญซึ่งเป็น 1 ใน 14 หมายจับสําคัญของออสเตรเลีย ทําให้นานาประเทศเชื่อมั่นในการทํางานเพื่อสาวไปจนถึงคนบงการ ทําให้มีประเทศขอทํางานร่วมกับ ป.ป.ส.มากขึ้น ตนขอยืนยันเราไม่นิ่งดูดาย ไม่เคยต้องการให้ยาเสพติดเข้าประเทศ และการปล่อยยาเสพติดสู่ประเทศที่ 3 จากนี้งานด้านยาเสพติดของเราจะเข้มข้นขึ้น ขณะนี้ประเทศไทยได้มีความร่วมมือกับ 26 ประเทศ ที่ได้แลกเปลี่ยนข่าวสารและประชุมร่วมกันในการป้องกันและปราบปรามยาเสพติด รวมถึงการเพิ่มมาตรการร่วมมือระหว่างประเทศ เพื่อปราบปรามจับกุมนักค้ายาข้ามชาติอย่างเข้มข้น นอกจากนี้ยังมีร่วมมือแลกเปลี่ยนยาเสพติด เพื่อนําไปศึกษาองค์ประกอบเพื่อสืบหาที่มาและร่วมกันสกัดกั้นยาเสพติดอีกด้วย
นายสมศักดิ์ กล่าวอีกว่า ในส่วนของกฎหมายยาเสพติดฉบับใหม่ที่มีผลบังคับใช้ไปแล้ว ต่างชาติก็ได้ให้ความสนใจในเรื่องของการยึดทรัพย์ตัดวงจรยาเสพติดของเรา ที่มีการบัญญัติให้การทํางานของเจ้าหน้าที่ง่ายและปลอดภัยมากขึ้น โดยมีความร่วมมือกับหลายภาคส่วนทั้ง ธนาคาร สถาบันการเงิน กรมสรรพากร ซึ่งในประมวลกฎหมายใหม่นี้ เราจะเน้นการตรวจสอบเส้นทางการเงินของผู้ค้ายาเสพติด ตรวจสอบสเตรทเมนท์ และจะกระจายการศึกษาไปยังเจ้าหน้าที่ทั่วทั้งประเทศในเรื่องของการคํานวณมูลค่าทรัพย์สิน เพื่อกวาดล้างเครือข่ายยาเสพติดให้ลดน้อยถอยลงไปจากประเทศไทย ตามนโยบายของรัฐบาลภายใต้แกนนําของ พล.อ.ประยุทธ์ จันทร์โอชา นายกรัฐมนตรี ที่ให้ความสําคัญในเรื่องนี้ ซึ่งป.ป.ส. ทหาร ตํารวจและอัยการ อาจจะต้องทํางานหนักขึ้น แต่การพิจารณาคดีของศาลจะง่ายกว่าเดิม ตนต้องขอความร่วมมือจากเจ้าหน้าที่ทุกท่านเพื่อลูกหลานและประเทศของเราจะได้มีชีวิตที่ดีขึ้น
"จากนี้เราจะมีการอบรม นักสืบสวนธุรกรรมทางการเงิน และนักสืบทรัพย์เครือข่ายยาเสพติด โดยจะมีผู้รู้ จากธนาคาร สถาบันทางการเงิน สรรพากร ให้เจ้าหน้าที่ทุกจังหวัดได้เรียนรู้เพื่อประโยชน์ในการทํางาน เพื่อประโยชน์ในการทํางาน และหลังจากนั้นอาจจะมีการอบรมต่อในขั้นสูง โดยผมจะเร่งให้มีการเปิดอบรมนี้โดยด่วน ภายในเดือน ม.ค.2565 จะต้องมีความชัดเจน นอกจากนี้ยังจะต้องมีการอบรมการรวบรวมพยานหลักฐานในชั้นสืบสวน ในชั้นอัยการ และการรับฟังพยานหลักฐานในชั้นศาล เพื่อให้ทุกอย่างเป็นมาตรฐานเดียวกัน การทํางานจะได้ราบรื่นไม่เกิดการติดขัดด้วย"นายสมศักดิ์ กล่าว
รัฐบาลไทย-ข่าวทำเนียบรัฐบาล-ทำบุญตักบาตรพระสงฆ์ เนื่องใน “วันเฉลิมพระชนมพรรษา” ถวายเป็นพระราชกุศล
วันพฤหัสบดีที่ 28 กรกฎาคม 2565
ทําบุญตักบาตรพระสงฆ์ เนื่องใน “วันเฉลิมพระชนมพรรษา” ถวายเป็นพระราชกุศล
ทําบุญตักบาตรพระสงฆ์ เนื่องใน “วันเฉลิมพระชนมพรรษา” ถวายเป็นพระราชกุศล
วันนี้ (28 กรกฎาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์สุระ วิเศษศักดิ์รองปลัดกระทรวงสาธารณสุข ร่วมพิธีทําบุญตักบาตรพระสงฆ์และสามเณร จํานวน 171 รูป ถวายเป็นพระราชกุศลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปีพุทธศักราช 2565 พร้อมถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ณ ท้องสนามหลวง กรุงเทพมหานคร ************************
รัฐบาลไทย-ข่าวทำเนียบรัฐบาล-รมว.สุชาติ ลุยชลบุรี พบปะลูกจ้างกลุ่มยานยนต์ พลังขับเคลื่อนภาคส่งออกทำรายได้เข้าประเทศ
วันเสาร์ที่ 27 พฤศจิกายน 2564
รมว.สุชาติ ลุยชลบุรี พบปะลูกจ้างกลุ่มยานยนต์ พลังขับเคลื่อนภาคส่งออกทํารายได้เข้าประเทศ
รมว.สุชาติ ลุยชลบุรี พบปะลูกจ้างกลุ่มยานยนต์ พลังขับเคลื่อนภาคส่งออกทํารายได้เข้าประเทศ
เมื่อวันที่27พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานเป็นประธานกล่าวเปิดการประชุมใหญ่สามัญประจําปีครั้งที่14/2564สภาองค์การลูกจ้างแรงงานยานยนต์แห่งประเทศไทยณโรงแรมNovotel Marina Srirachaอําเภอศรีราชาจังหวัดชลบุรีโดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงาน
นายสุทธิสุโกศลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายมานิตย์พรหมการีย์กุลประธานสภาองค์การลูกจ้างแรงงานยานยนต์แห่งประเทศไทยนายธวัชชัยศรีทองรองผู้ว่าราชการจังหวัดชลบุรีพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
โดยนายสุชาติกล่าวว่ากระทรวงแรงงานให้ความสําคัญกับคุณภาพชีวิตของพี่น้องผู้ใช้แรงงานเพราะพี่น้องผู้ใช้แรงงานถือได้ว่าเป็นฟันเฟืองที่มีส่วนสําคัญในการผลักดันให้เศรษฐกิจของประเทศมีความเจริญก้าวหน้าและมั่นคงในช่วงสถานการณ์การแพร่ระบาดของโควิด-19กระทรวงแรงงานได้ดําเนินการช่วยเหลือเยียวยาในหลายด้านอาทิโครงการFactory SandboxการตรวจคัดกรองเชิงรุกRT-PCR 100%ภายใต้โครงการ“แรงงาน...เราสู้ด้วยกัน”การตั้งศูนย์ฉีดวัคซีนเพื่อผู้ประกันตนมาตรา33มาตรการเยียวยาผู้ประกันตนผ่านโครงการม33เรารักกันการเยียวยาผู้ประกันตนมาตรา33, 39และ40ในพื้นที่29จังหวัดการลดเงินสมทบและเพิ่มสิทธิประโยชน์กรณีว่างงานเป็นต้น
นายสุชาติกล่าวต่อว่าขอบคุณสภาองค์การลูกจ้างแรงงานยานยนต์แห่งประเทศไทยที่ร่วมเป็นส่วนหนึ่งในการร่วมขับเคลื่อนการพัฒนาประเทศจากสถานการณ์การแพร่ระบาดของโรคโควิด– 19ที่ยังคงอยู่เรายังคงต้องร่วมกันผนึกกําลังทั้งภาครัฐและภาคเอกชน
ทั้งนี้สภาองค์การลูกจ้างแรงงานยานยนต์แห่งประเทศไทยเกิดจากการรวมตัวขององค์กรแรงงานจํานวนหลายแห่งและมีสมาชิกเป็นจํานวนมากจัดตั้งเมื่อวันที่13กรกฎาคม2550สมาชิกส่วนใหญ่เป็นลูกจ้างในสถานประกอบการประเภทอุตสาหกรรมยานยนต์ผลิตและจําหน่ายชิ้นส่วนรถยนต์ตั้งอยู่ในจังหวัดสมุทรปราการชลบุรีและกรุงเทพฯจํานวน96สหภาพแรงงาน67,917คน
+++++++++++++++++++
กองเผยแพร่และประชาสัมพันธ์
27พฤศจิกายน2564
รัฐบาลไทย-ข่าวทำเนียบรัฐบาล-รมว.พม. แต่งตั้ง "ไหมไทยในฝรั่งเศส" ยูทูปเบอร์ ชื่อดังเป็น พม. แอมบาสเดอร์ ช่วยขยายซอฟต์พาวเวอร์ไทย ให้คนต่างชาติรักความเป็นไทย
วันจันทร์ที่ 4 กรกฎาคม 2565
รมว.พม. แต่งตั้ง "ไหมไทยในฝรั่งเศส" ยูทูปเบอร์ ชื่อดังเป็น พม. แอมบาสเดอร์ ช่วยขยายซอฟต์พาวเวอร์ไทย ให้คนต่างชาติรักความเป็นไทย
รมว.พม. แต่งตั้ง "ไหมไทยในฝรั่งเศส" ยูทูปเบอร์ ชื่อดังเป็น พม. แอมบาสเดอร์ ช่วยขยายซอฟต์พาวเวอร์ไทย ให้คนต่างชาติรักความเป็นไทย
วันที่ 3 กรกฎาคม 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า จากการติดตามคลิปวีดิโอที่นําเสนอความเป็นไทยทางอาหาร ผนวกกับการมีน้ําใจ มารยาทไทย และการไหว้ขอบคุณลูกค้าที่มาอุดหนุน จนถึงการมีความกตัญญูแบบไทยๆ ในครอบครัวชาวฝรั่งเศส ของนางพิสมัย (ไยไหม) แอ๊งเจอลินี สาวไทยจากจังหวัดขอนแก่น ที่ได้มาอาศัยอยู่ในเมืองเล็กๆ ทางตอนใต้ของประเทศฝรั่งเศสนานถึง 16 ปีแล้ว และเป็นเจ้าของเฟซบุ๊กและช่องยูทูป "ไหมไทยในฝรั่งเศส" มานานกว่า 2 ปี ซึ่งมียอดสะสมผู้ติดตามชมเป็นจํานวนกว่า 900,000 คน
นายจุติกล่าวต่อไปว่า ทั้งนี้ กระทรวง พม. จึงได้แต่งตั้งให้นางพิสมัย (ไยไหม) แอ๊งเจอลินี เป็นอาสาสมัครพัฒนาสังคมและความมั่นคงของมนุษย์ (อพม.) กิตติมศักดิ์ และเป็นตัวแทนกระทรวง พม. ในต่างประเทศ เรียกว่า Thai Community Ambassador หรือ ทูต พม. ในประเทศฝรั่งเศส เพื่อเป็นผู้ประสานความช่วยเหลือกระทรวง พม. โดยตรงให้กับคนไทยในต่างประเทศอีกด้วย
นางพิสมัย (ไยไหม)บอกว่ารู้สึกตื่นเต้นและดีใจจนเมื่อคืนนอนไม่หลับ และดีใจที่ได้พบท่านรัฐมนตรี พม. (นายจุติ ไกรฤกษ์) ท่านปลัด พม. (นางพัชรี อาระยะกุล) และผู้ว่าการการเคหะแห่งชาติ (นายทวีพงษ์ วิชัยดิษฐ) ซึ่งตนได้รับเกียรติมาร่วมงานกับกระทรวง พม. ช่วยเหลือคนไทยในต่างแดน อีกทั้งได้รับเงินสนับสนุนจํานวนหนึ่งจากท่านรัฐมนตรี พม. ให้ทําผัดไทยแจกจ่ายคนในตลาด เพื่อเฉลิมฉลองวันแม่แห่งชาติ 12 สิงหาคม 2565 และเทิดพระเกียรติเนื่องในโอกาสวันเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นอกจากนี้ ตนยังได้รับประกาศนียบัตร อพม. และของฝากเป็นเครื่องแกงไทยหลากหลายชนิด เพื่อนํากลับบ้านไปฝาก บักเถิง สามี และ อีหล่า ลูกสาววัย 9 ขวบ ก่อนที่จะไปร่วมถ่ายภาพที่ระลึกที่หอไอเฟลกับคณะฯ
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพจัดเดินรถเฉพาะกิจให้บริการฟรี 5 เส้นทาง อำนวยความสะดวกให้กับประชาชน ร่วมเฝ้าฯ รับเสด็จ
วันเสาร์ที่ 4 ธันวาคม 2564
องค์การขนส่งมวลชนกรุงเทพจัดเดินรถเฉพาะกิจให้บริการฟรี 5 เส้นทาง อํานวยความสะดวกให้กับประชาชน ร่วมเฝ้าฯ รับเสด็จ
ในพิธีวางศิลาฤกษ์แท่นฐานพระบรมราชานุสาวรีย์ รัชกาลที่ 9 ภายในอุทยานเฉลิมพระเกียรติ รัชกาลที่ 9
นายกิตติกานต์ จอมดวง จารุวรพลกุล ผู้อํานวยการ องค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ตามที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จะเสด็จพระราชดําเนินไปทรงประกอบพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ภายในอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 5 ธันวาคม 2564 เวลา 16.00 น. เขตดุสิต กรุงเทพมหานคร ขสมก. จึงจัดเดินรถโดยสารเฉพาะกิจให้บริการฟรี ระหว่างวันที่ 5 - 6 ธันวาคม 2564 ตั้งแต่เวลา 08.00 - 18.00 น. หรือจนกว่าจะส่งประชาชนออกจากพื้นที่หมด โดยมีความถี่ในการปล่อยรถโดยสาร คันละ 20 นาที เพื่ออํานวยความสะดวกให้กับประชาชนในการเดินทางไปที่อุทยานเฉลิมพระเกียรติฯ โดยมีรายละเอียดดังนี้
1. ในวันที่ 5 ธันวาคม 2564 จัดรถโดยสารธรรมดาวิ่งในเส้นทางเดินรถเฉพาะกิจ (จอดรับ - ส่งทุกป้าย) จํานวน 5 เส้นทาง เส้นทางละ 5 คัน ดังนี้ (จอดรับ - ส่งที่กรมทางหลวงและโรงเรียนราชวินิตมัธยม เพื่อตรวจ ATK)
- เส้นทางที่ 1 อนุสาวรีย์ชัยสมรภูมิ (ฝั่งเกาะพญาไท) - อุทยานเฉลิมพระเกียรติฯ จอดรับ - ส่ง บริเวณกรมทางหลวง
- เส้นทางที่ 2 สโมสรทหารบก - อุทยานเฉลิมพระเกียรติฯ จอดรับ - ส่งบริเวณกรมทางหลวง
- เส้นทางที่ 3 สนามศุภชลาศัย - อุทยานเฉลิมพระเกียรติฯ จอดรับ - ส่งบริเวณกรมทางหลวง
- เส้นทางที่ 4 สนามหลวง - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
- เส้นทางที่ 5 วงเวียนใหญ่ - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
พร้อมทั้งจัดรถโดยสารธรรมดาวิ่งรับ - ส่งประชาชนภายในอุทยานเฉลิมพระเกียรติฯจํานวน 20 คัน ให้บริการ ตั้งแต่เวลา 10.00 - 18.00 น. หรือจนกว่าประชาชนจะออกจากพื้นที่หมด เพื่ออํานวยความสะดวกให้กับประชาชน
2. ในวันที่ 6 ธันวาคม 2564 จัดรถโดยสารธรรมดาวิ่งในเส้นทางเดินรถเฉพาะกิจ (จอดรับ - ส่งทุกป้าย) จํานวน 4 เส้นทาง เส้นทางละ 5 คัน ดังนี้ (จอดรับ - ส่งที่อุทยานเฉลิมพระเกียรติฯ)
- เส้นทางที่ 1 อนุสาวรีย์ชัยสมรภูมิ (ฝั่งเกาะพญาไท) - อุทยานเฉลิมพระเกียรติฯ
- เส้นทางที่ 2 สนามศุภชลาศัย - อุทยานเฉลิมพระเกียรติฯ
- เส้นทางที่ 3 สนามหลวง - อุทยานเฉลิมพระเกียรติฯ
- เส้นทางที่ 4 วงเวียนใหญ่ - อุทยานเฉลิมพระเกียรติฯ
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 18 กันยายน 2564​ พบพนักงานติดเชื้อไวรัส COVID-19 จำนวน​ ​7 ราย
วันเสาร์ที่ 18 กันยายน 2564
ประกาศ ขสมก. ประจําวันที่ 18 กันยายน 2564​ พบพนักงานติดเชื้อไวรัส COVID-19 จํานวน​ ​7 ราย
ประกาศ ขสมก. ประจําวันที่ 18 กันยายน 2564​ พบพนักงานติดเชื้อไวรัส COVID-19 จํานวน​ ​7 ราย
1)พนักงานขับรถโดยสารธรรมดา สาย 66 เพศชาย อายุ 53 ปี
2) พนักงานขับรถโดยสารปรับอากาศ สาย 134 เพศหญิง อายุ 55 ปี
3) พนักงานขับรถโดยสารธรรมดา สาย 71 เพศหญิง อายุ 39 ปี
4) พนักงานเก็บค่าโดยสารรถธรรมดา สาย 156 เพศหญิง อายุ 36 ปี
5)​ พนักงานขับรถโดยสารธรรมดา สาย 59 เพศชาย อายุ 48 ปี
6) พนักงานเก็บค่าโดยสารรถธรรมดา สาย 50 เพศหญิง อายุ 30 ปี
7) พนักงานขับรถโดยสารปรับอากาศ สาย 21 เพศชาย อายุ 47 ปี
รัฐบาลไทย-ข่าวทำเนียบรัฐบาล-สนับสนุนเกษตรกรตัดอ้อยสด ลดการเผาในภาคการเกษตร
วันพุธที่ 23 มิถุนายน 2564
สนับสนุนเกษตรกรตัดอ้อยสด ลดการเผาในภาคการเกษตร
วันอังคารที่ 18 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลดําเนินมาตรการแก้ไขปัญหาอ้อยไฟไหม้ โดยมีเป้าหมายลดการเผาจากภาคเกษตรกรรม เพื่อลดปัญหาหมอกควันและฝุ่น PM 2.5 ในระยะยาว เช่น ลดการรับอ้อยไฟไหม้เข้าโรงงานโดยให้หมดไปภายในฤดูการผลิตปี 2566/67 ปรับอ้อยไฟไหม้ต้นละ 30 บาท กําหนดโทษปรับแก่โรงงานที่รับอ้อยไฟไหม้จํานวนมากเกินเกณฑ์ จัดลําดับให้อ้อยตัดสดได้เข้าหีบก่อน จัดหาเครื่องสางใบอ้อยให้เกษตรกรยืมเพื่อเพิ่มความสะดวกในการตัดอ้อยสด รับซื้อใบอ้อยเพื่อลดการเผาและเพิ่มรายได้ให้แก่เกษตรกร นอกจากนี้ ยังได้อนุมัติเงินช่วยเหลือให้แก่เกษตรกรชาวไร่อ้อยที่ตัดอ้อยสดคุณภาพดีไม่ถูกไฟไหม้ส่งให้แก่โรงงาน ในอัตรา 120 บาทต่อตัน เพื่อเป็นทุนหมุนเวียนในการดํารงชีพอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บีโอไอเปิดอบรมหลักสูตรสร้างนักลงทุนไทยในต่างประเทศรุ่นที่ 20
วันพุธที่ 27 เมษายน 2565
บีโอไอเปิดอบรมหลักสูตรสร้างนักลงทุนไทยในต่างประเทศรุ่นที่ 20
บีโอไอเปิดอบรมหลักสูตรสร้างนักลงทุนไทยในต่างประเทศรุ่นที่ 20
บีโอไอเปิดอบรมหลักสูตรสร้างนักลงทุนไทยในต่างประเทศรุ่นที่ 20
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (แถวบนที่ 7 จากซ้าย) เป็นประธานในพิธีเปิดการฝึกอบรมหลักสูตร “สร้างนักลงทุนไทยในต่างประเทศ รุ่นที่ 20” หรือ TOISC (Thai Overseas Investment Support Center) จัดโดยกองพัฒนาผู้ประกอบการไทย สํานักงานคณะกรรมการส่งเสริมการลงทุน โดยในปีนี้มีผู้เข้ารับการฝึกอบรมจํานวน 24 คน และจะเข้ารับการฝึกอบรมเพื่อเตรียมความพร้อมในการออกไปลงทุนในหัวข้อที่เป็นประโยชน์ เช่น กฎหมายการลงทุน อุตสาหกรรมดาวรุ่งที่น่าลงทุน เทคนิควิธีการลงทุนให้ประสบความสําเร็จ เป็นระยะเวลา 4 เดือนณ โรงแรมเมอร์เคียว กรุงเทพ สุขุมวิท 24 เมื่อเร็วๆ นี้
รัฐบาลไทย-ข่าวทำเนียบรัฐบาล-“ชัยวุฒิ” เบรก “กสทช.รักษาการ” ประมูลดาวเทียม 24 ก.ค.นี้ แนะรอชุดใหม่-วอนคำนึงถึงผลกระทบระยะยาว
วันพุธที่ 30 มิถุนายน 2564
“ชัยวุฒิ” เบรก “กสทช.รักษาการ” ประมูลดาวเทียม 24 ก.ค.นี้ แนะรอชุดใหม่-วอนคํานึงถึงผลกระทบระยะยาว
“ชัยวุฒิ” เบรก “กสทช.รักษาการ” ประมูลดาวเทียม 24 ก.ค.นี้ แนะรอชุดใหม่-วอนคํานึงถึงผลกระทบระยะยาว
"ชัยวุฒิ"เบรก“กสทช.”ชุดรักษาการเร่งประมูลวงโคจรดาวเทียม24ก.ค.นี้หวั่นกระทบการบริหารจัดการวงโคจรดาวเทียมหลังหมดสัญญาแนะควรให้กสทช.ชุดใหม่เข้ามาจัดการเหตุมีผลกระทบผูกพันในระยะยาวโดยเฉพาะด้านความมั่นคง
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากกรณีที่คณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)มีมติเห็นชอบร่างประกาศกสทช.เรื่องหลักเกณฑ์และวิธีการอนุญาตให้ใช้สิทธิในการเข้าใช้วงโคจรดาวเทียมในลักษณะจัดชุด(Package)เพื่อเปิดประมูลการอนุญาตให้ใช้สิทธิวงโคจรดาวเทียมในวันที่24ก.ค.64ล่าสุดตนได้ส่งหนังสือไปถึงกสทช.ชุดรักษาการเพื่อขอให้ชะลอการเปิดประมูลออกไปและรอกสทช.ชุดใหม่ที่อยู่ในกระบวนการสรรหาเข้ามาเป็นผู้ดําเนินการ
ทั้งนี้ในหนังสือฉบับดังกล่าวได้แจ้งให้กสทช.ชุดรักษาการในปัจจุบันทราบว่าขณะนี้กระทรวงดิจิทัลฯอยู่ระหว่างการเสนอคณะกรรมการดิจิทัลเพื่อเศรษฐกิจและสังคมแห่งชาติ(บอร์ดดีอี)พิจารณาให้ความเห็นชอบมอบหมายให้บริษัทโทรคมนาคมแห่งชาติจํากัด(มหาชน)หรือเอ็นทีเป็นผู้บริหารจัดการทรัพย์สินของโครงการดาวเทียมสื่อสารภายในประเทศหลังสัญญาดําเนินกิจการดาวเทียมสื่อสารภายในประเทศสิ้นสุดลง
ดังนั้นหากกสทช.ดําเนินการประมูลสิทธิการเข้าใช้วงโคจรดาวเทียมอาจส่งผลกระทบต่อการบริหารจัดการทรัพย์สินหลังสิ้นสุดสัญญาโดยเฉพาะสิทธิการเข้าใช้วงโคจรของดาวเทียมไทยคม4ที่ยังมีภาระผูกพันที่จะหมดอายุสัญญาในวันที่10ก.ย.64เพราะหากมีกรณีไทยคม4เกิดข้อขัดข้องเสียหายก่อนสิ้นอายุสัญญาบริษัทคู่สัญญาต้องรับผิดชอบจัดหาดาวเทียมทดแทนในระยะเวลาตามสัญญา
"กสทช.ชุดรักษาการควรพิจารณาชะลอการประมูลโดยคํานึงถึงการรักษาสิทธิในการเข้าใช้วงโคจรดาวเทียมที่ถือเป็นเรื่องใหญ่มีความสําคัญและส่งผลกระทบในวงกว้างต่อหลายภาคส่วนรวมทั้งยังควรมีแนวทางดําเนินการในทิศทางเดียวกับแนวนโยบายของบอร์ดดีอีด้วย”รมว.ดีอีเอสกล่าว
นายชัยวุฒิกล่าวด้วยว่าอีกทั้งกสทช.ชุดปัจจุบันยังเป็นชุดรักษาการซึ่งขณะนี้อยู่ในระหว่างกระบวนการสรรหากสทช.ชุดใหม่คาดว่าจะได้ผู้เข้ามาทําหน้าที่กสทช.ชุดใหม่ในอีกไม่กี่เดือนข้างหน้านี้ดังนั้นกสทช.ชุดรักษาการจึงควรตระหนักถึงผลกระทบที่อาจเกิดขึ้นจากการนําสิทธิในการเข้าใช้วงโคจรดาวเทียมออกประมูลที่ต้องดําเนินการให้ถูกต้องตามหลักการบริหารงานราชการแผ่นดินไม่ให้เกิดข้อติดขัดในการบริหารจัดการทรัพย์สินหลังสิ้นสุดสัญญารวมถึงความต่อเนื่องในช่วงเปลี่ยนผ่านและต้องไม่ก่อให้เกิดผลกระทบต่อประเทศชาติและประชาชนและความสามารถในการแข่งขันของประเทศและความมั่นคงของรัฐ
“การประมูลการอนุญาตให้ใช้สิทธิในการเข้าใช้วงโคจรดาวเทียมในลักษณะจัดชุด(Package)ครั้งนี้ถือเป็นครั้งแรกของประเทศไทยมีผลผูกพันระยะยาวโดยเฉพาะในแง่ความมั่นคงแห่งรัฐกระทรวงดิจิทัลฯจึงเห็นว่าเพื่อให้การประมูลเป็นไปด้วยความรอบคอบรัดกุมควรรอให้การสรรหากสทช.ชุดใหม่ในขณะนี้เสร็จสิ้นและให้กสทช.ชุดใหม่เข้ามารับผิดชอบพิจารณาดําเนินการจะมีความเหมาะสมมากกว่าเพื่อไม่ให้เกิดข้อครหาใดๆตามมาในภายหลัง"นายชัยวุฒิกล่าว
***********
รัฐบาลไทย-ข่าวทำเนียบรัฐบาล-นายกฯ ยินดี ''สายสุนีย์ จ๊ะนะ” คว้าเหรียญทองแดงแรก ให้ทัพนักกีฬาไทยใน “Tokyo 2020 Paralympics”
วันพฤหัสบดีที่ 26 สิงหาคม 2564
นายกฯ ยินดี ''สายสุนีย์ จ๊ะนะ” คว้าเหรียญทองแดงแรก ให้ทัพนักกีฬาไทยใน “Tokyo 2020 Paralympics”
นายกฯ ยินดี ''สายสุนีย์ จ๊ะนะ” คว้าเหรียญทองแดงแรก ให้ทัพนักกีฬาไทยใน “Tokyo 2020 Paralympics”
วันนี้ (26 สิงหาคม 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับสายสุนีย์ จ๊ะนะ หรือ แวว นักกีฬาวีลแชร์ฟันดาบทีมชาติไทย ที่ได้รับชัยชนะ และสามารถคว้าเหรียญทองแดงแรก ให้กับทัพนักกีฬาพาราลิมปิกทีมชาติไทย ในการแข่งขันพาราลิมปิกเกมส์ 2020 ที่กรุงโตเกียว ประเทศญี่ปุ่น
สายสุนีย์ เอาชนะ โจวจิงจิง (Zhou Jingjing) นักกีฬาวีลแชร์ฟันดาบทีมชาติจีน ในการแข่งขันประเภทดาบเอเป้ หญิงเดี่ยว ในรอบรองชนะเลิศ จึงทําให้สามารถประเดิมเหรียญแรกให้ชาติไทย สายสุนีย์ เป็นนักกีฬาที่น่าชื่นชม เป็นนักกีฬาที่นําชื่อเสียงให้ประเทศไทยอย่างต่อเนื่อง เคยได้รับเหรียญทองในการแข่งขันพาราลิมปิกถึง 2 ครั้ง จากการแข่งขันประเภทเอเป้ จากพาราลิมปิกเกมส์เมื่อปี 2004 ที่เอเธนส์ และ 2012 ที่ลอนดอน
โฆษกรัฐบาลฯ กล่าวว่า นายกรัฐมนตรี ยังได้ฝากส่งกําลังใจและเน้นย้ํากับนักกีฬาพาราลิมปิกทุกคน ว่าขอให้ทําหน้าที่ของตนเองอย่างเต็มที่ สนุกกับการเล่นกีฬา รักษาความสมดุลของสภาพจิตใจ และไม่ต้องกังวลกับผลการแข่งขัน เพราะนักกีฬาทุกคนได้ทุ่มเทฝึกซ้อมและทําอย่างเต็มที่เพื่อสร้างความสุขให้กับประชาชนไทย และฝากเชิญชวนประชาชนร่วมส่งกําลังใจให้ทัพนักกีฬา ตลอดระยะเวลาการจัดการแข่งขันพาราลิมปิกครั้งนี้
รัฐบาลไทย-ข่าวทำเนียบรัฐบาล-ครม. อนุมัติงบ 490 ล้านบาท แก้ปัญหาภัยแล้ง เพิ่มน้ำต้นทุน มีน้ำอุปโภคบริโภคเพียงพอ
วันเสาร์ที่ 21 สิงหาคม 2564
ครม. อนุมัติงบ 490 ล้านบาท แก้ปัญหาภัยแล้ง เพิ่มน้ําต้นทุน มีน้ําอุปโภคบริโภคเพียงพอ
....
ครม. อนุมัติโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริจํานวน 9 โครงการ วงเงินกว่า 490 ล้าน
.
โดยทั้ง 9 โครงการ จะอยู่ในพื้นที่จังหวัดนครปฐม ฉะเชิงเทรา ศรีสะเกษ นครพนม กาฬสินธุ์ ลําพูน เชียงใหม่ และพัทลุง
.
คาดว่า หากดําเนินการเสร็จสิ้น ตามเป้าหมายที่วางไว้ จะมีน้ําต้นทุนเพื่อการอุปโภคบริโภค รวมถึงทําการเกษตร จํานวน 5.6648 ล้านลูกบาศก์เมตร/ปี จะมีประชาชนได้ประโยชน์ 18,420 ครัวเรือน และพื้นที่การเกษตรได้รับประโยชน์ 192,109 ไร่
อ่านเพิ่มเติม คลิกhttps://www.thaigov.go.th/news/contents/details/44837
#ไทยคู่ฟ้า#รวมไทยสร้างชาติ#ร่วมต้านโควิด19
-------------------